stanford-oval/wikipedia huggingface dataset:
מוזיקה מתקדמת

מוזיקה מתקדמת או מוזיקה פרוגרסיבית (באנגלית: Progressive music) היא סוגה מוזיקלית, הקשורה בדרך כלל להרחבת גבולות סגנוניים קיימים של ז'אנרים מוזיקליים אחרים. מוזיקה שנחשבת מוזיקה מתקדמת היא בדרך כלל מושפעת מתחומים תרבותיים שונים, כגון  אמנות מוזיקלית (אנ') אירופית, מוזיקה קלטית, מוזיקה הודית ומוזיקה אפריקאית. יש הטוענים כי מוזיקה מתקדמת באה כחלק מהתרבות האלטרנטיבית (אנ'), וכי ייתכן מוזיקה זו קשורה לתאוריית האוטר ואלבומי קונספט.
כתאוריה אמנותית, מוזיקה זו נמצאת בין פורמליזם ואקלקטיזם (אנ'). כמו כן, לעיתים מתארים את המוזיקה כמוזיקה מתקדמת רק כדי להבדיל אותה ממוזיקת פופ מסחרית.
בין התת-ז'אנרים מוזיקליים של המוזיקה המתקדמת נמצאים הז'אנרים הבאים:
ג'אז פרוגרסיבי
ביג בנד פרוגרסיבי
רוק מתקדם
פופ פרוגרסיבי (אנ')
פוסט-פרוגרסיב (אנ')
מוזיקת נשמה פרוגרסיבית (אנ')
מוזיקה אלקטרונית פרוגרסיבית
ראפ פרוגרסיבי (אנ')
לקריאה נוספת

Gendron, Bernard (2002). Between Montmartre and the Mudd Club: Popular Music and the Avant-Garde. University of Chicago Press. ISBN 978-0-226-28735-5.
Official Charts Company (4 בספטמבר 2015). "Progressive music you didn't know you loved". Official Charts Company. {{cite web}}:  (עזרה)
Romano, Will (2014). Prog Rock FAQ: All That's Left to Know About Rock's Most Progressive Music. Backbeat Books. ISBN 978-1-61713-620-7.
Smith, Bradley (1997). The Billboard Guide to Progressive Music. Billboard Books. ISBN 978-0-8230-7665-9.
הערות שוליים

↑  Allan F. Moore (1 אפר' 2016). Song Means: Analysing and Interpreting Recorded Popular Song. Routledge. p. 202. ISBN 978-1-317-05265-4. ארכיון מ-2023-05-01. נבדק ב-2023-05-25. {{cite book}}:  (עזרה)
מוזיקה ניסיונית

מוזיקה ניסיונית היא שם כללי לכל מוזיקה שמותחת את הגבולות המוזיקליים ואת הגדרות הז'אנרים הקיימים. קומפוזיציה ניסיונית מוגדרת בתור זו שמתנגדת באופן נחרץ ומפקפקת במוסכמות המוזיקליות בנוגע ללחן והביצוע הממסדיים. אלמנטים של מוזיקה ניסיונית כוללים מוזיקה לא מוחלטת, שבה המלחין מכניס חומרים בלתי צפויים או מקום לגמישות בביצוע או בלחן. אמנים גם יכולים לשלב בין ז'אנרים או סגנונות שאינם קשורים או להנהיג אלמנטים ייחודיים במוזיקה שלהם. כחלק מחידושי המוזיקה הניסיונית פותחו גם כלי נגינה ניסיוניים. מוזיק קונקרט (מצרפתית: מוזיקה קונקרטית) היא סוג של מוזיקה אלקטרואקוסטית שמשתמשת בקול אקוסמאטי (קול שנשמע מבלי שהמקור נראה) כמקור המוזיקה. אלתור חופשי הוא מוזיקה מאולתרת חסרת חוקים מלבד הטעם המוזיקלי או הנטייה של המוזיקאי שמאלתר. בהרבה מקרים המוזיקאי מנסים להימנע מקלישאות מוזיקליות, משמע התייחסויות פתוחות לז'אנרים של מוזיקה או מוסכמות מוזיקליות מוכרים.
המנהג נהיה משמעותי באמצע המאה העשרים, במיוחד בארצות הברית ואירופה. ג'ון קייג' היה מהמלחינים הראשונים שהשתמשו במושג ואחד המחדשים העיקריים של המוזיקה. בצרפת, כבר ב-1953 פייר שפר השתמש במושג "musique expérimentale" לתיאור יצירות שכללו מוזיק קונקרט ומוזיקה אלקטרונית. בנוסף, בארצות הברית בסוף שנות החמישים נעשה שימוש במושג לראשונה לתיאור מוזיקת מחשבים.
ראו גם

אוונגרד
רוק ניסיוני
מטאל אוונגרדי
הערות שוליים

1 2  סקירה כללית של מוזיקה ניסיונית, באתר Allmusic (באנגלית)
↑  Sun, Cecilia. "Experimental Music". The Grove Dictionary of American Music, מהדורה שנייה, New York: Oxford University Press, 2013. (באנגלית)
| --- | --- |
בקרת זהויות :  NKC: fd1023751
מארק וידוקה

מארק אנתוני וידוקה (באנגלית: Mark Anthony Viduka; נולד ב-9 באוקטובר 1975) הוא כדורגלן עבר אוסטרלי ששיחק בעמדת החלוץ. וידוקה שימש כקפטן נבחרת אוסטרליה ב-17 משחקים בין השנים 2005–2007 והוביל את הנבחרת להישג המשמעותי ביותר שלה במונדיאל 2006 כאשר הנבחרת העפילה לשלב שמינית הגמר והודחה על ידי נבחרת איטליה. לווידוקה 43 הופעות בנבחרת הבוגרת של אוסטרליה ו-11 שערים. וידוקה שיחק בפרמייר ליג באנגליה בין השנים 2000–2009 בקבוצות לידס יונייטד, מידלסברו וניוקאסל יונייטד. בסה"כ כבש וידוקה 92 שערים ב-240 הופעות בפרמייר ליג.
מארק וידוקה הוא קרוב משפחה של השחקן הקרואטי לוקה מודריץ'.
קריירה > קריירת מועדונית

וידוקה נולד במלבורן אוסטרליה למשפחה ממוצא קרואטי. וידוקה החל לשחק כדורגל בבוגרים בעונת 1993–1994 בקבוצת אבירי מלבורן (Melbourne Knights), מועדון כדורגל המבוסס בפרברים המערביים של מלבורן ושואב את רוב התמיכה שלו ממהגרים קרואטים החיים באזור. ביוני 1994 קיבל וידוקה לראשונה זימון לנבחרת הבוגרת של אוסטרליה. וידוקה שיחק באבירי מלבורן במשך 2 עונות. את עונת 1993–1994 סיים כמלך שערי הליגה עם 17 שערים ועם תואר שחקן השנה בליגה. בעונת 1994–1995 כבש וידוקה 21 שערי ליגה שסייעו לאבירי מלבורן לזכות באליפות אוסטרליה. וידוקה סיים פעם נוספת כמלך שערי הליגה וזכה פעם שנייה ברציפות בתואר שחקן השנה בליגה.
בשנת 1995 נרכש וידוקה על ידי קבוצת דינמו זאגרב מקרואטיה. וידוקה שיחק במועדון 3 וחצי עונות מעונת 1995–1996 עד לאמצע עונת 1998–1999. וידוקה היה שותף לזכייה של דינמו בדאבל בקרואטיה 3 שנים ברציפות. בשנת 1997 היה שותף לקמפיין גביע אופ"א עם הקבוצה שהעפילה לסיבוב השלישי ושנה לאחר מכן היה שותף להעפלה ההיסטורית של המועדון לשלב הבתים של ליגת האלופות.
בדצמבר 1998 נרכש מארק וידוקה על ידי סלטיק גלאזגו הסקוטית מדינמו זאגרב תמורת 3.5 מיליון פאונד. באותה עונה הספיק לשחק 9 משחקי ליגה ולכבוש 5 שערים.
בעונת 1999–2000 שנה לאחר מכן כבש וידוקה 25 שערי ליגה לזכות סלטיק ונבחר לשחקן השנה בסקוטלנד
בפתיחת עונת 2000–2001 נרכש וידוקה על ידי לידס יונייטד והמנג'ר האירי דייוויד אולירי בסכום של 6 מיליון פאונד.
התקופה בלידס יונייטד הייתה התקופה הפורייה בקריירה של וידוקה מבחינת כיבוש שערים והופעות.
בעונת 2000–2001 כבש וידוקה 17 שערים בכ-34 הופעות בפרמייר ליג כולל רביעייה בלתי נשכחת בניצחון של לידס 4-3 מול ליברפול באלנד רואד. הקבוצה סיימה את העונה במקום הרביעי בליגה והעפילה עד לחצי גמר ליגת האלופות שם הודחה על ידי ולנסיה.
בעונת 2001–2002 כבש וידוקה 11 שערי ליגה במדי לידס וסייע לקבוצה לסיים במקום החמישי בפרמייר ליג.
עונת 2002–2003 הייתה שנה קשה ללידס יונייטד שנאבקה במשך רוב העונה נגד הירידה לליגת המשנה לאחר מספר שנים בצמרת. וידוקה כבש באותה שנה 20 שערי ליגה כולל שלושער בניצחון 6-1 מול צ'רלטון את'לטיק ושער ניצחון קריטי בניצחון 3-2 מול ארסנל במחזור הלפני אחרון של העונה שהבטיח את הישארות הקבוצה בליגה. בעונה זו החלה הקריסה הכלכלית של לידס יונייטד לאחר שהתגלו חובות ענק במועדון של כ-120,000,000 פאונד. המועדון נאלץ למכור את רוב השחקנים המובילים כמו הארי קיואל, אלן סמית' ורובי קין.
למרות הקשיים הכלכליים והמקצועיים וידוקה היה הכובש המוביל של לידס גם בעונת 2003–2004 עם 11 שערי ליגה. וידוקה כבש שערים חשובים במאבק נגד הירידה אולם המשחק שייזכר לרעה מעונה זו הוא המשחק מול בולטון וונדרס בתחילת חודש מאי. וידוקה הורחק באותו משחק בכרטיס צהוב שני בדקה ה-33 כאשר לידס הובילה 1-0 מפנדל שהוא עצמו כבש בדקה ה-27. בסיום המשחק לידס הפסידה 4-1.
בסוף אותה שנה ירד המועדון ליגה ווידוקה נמכר למידלסברו.
וידוקה שיחק במידלסברו בין השנים 2004–2007 וכבש במדיה 26 שערים. וידוקה היה בורג מרכזי בהעפלתה של מידלסברו לגמר גביע אופ"א 2006 שבו הפסידה 4-0 לסביליה.
ביוני 2007 עבר וידוקה לניוקאסל יונייטד בהעברה חופשית ושיחק עבור המועדון במשך 2 עונות בהן כבש 7 שערים.
קריירה > נבחרת לאומית

וידוקה רשם בין השנים 1994–2007 43 הופעות במדי נבחרת אוסטרליה בהן כבש 11 שערים. וידוקה מונה לקפטן הנבחרת על ידי המאמן חוס הידינק בשנת 2005 ושימש כקפטן הנבחרת בכל המשחקים במונדיאל 2006 אליו העפילה נבחרת אוסטרליה אחרי היעדרות של 32 שנים מהטורניר. תחת הנהגתו של וידוקה השיגה נבחרת אוסטרליה ניצחון ראשון אי פעם במונדיאל כאשר ניצחה 3-1 את נבחרת יפן והעפלה היסטורית לשלב שמינית הגמר שם הודחה על ידי נבחרת איטליה שזכתה בטורניר כולו.
מוזיקה נשארת

"מוזיקה נשארת" הוא שיר של הזמרת ירדנה ארזי שהשתתף בתחרות קדם אירוויזיון 1982 והגיע למקום השני. השיר נחשב לנקודת הפריצה בקריירת הסולו של ארזי.
כתיבת השיר

בשנת 1979 הנחתה ארזי את תחרות האירוויזיון ולאחריה הוחתמה על חוזה הקלטות בחברת התקליטים הגרמנית "אריולה אריסטה" והקליטה שירים בגרמנית, צרפתית ואנגלית. עם שובה לישראל ב־1981 החלה בהקלטת אלבום הבכורה שלה ויציאה לקריירת סולו בישראל אחרי חברותה בלהקת הנח"ל ושלישיית שוקולד מנטה מסטיק.
בהתייעצות עם בן זוגה ולימים בעלה, נתן תומר, שהפך למפיק אלבומיה של ארזי, ועם הבמאי צדי צרפתי, שביים אותה במחזמר ברנשים וחלומות באותה שנה, הוחלט להשתתף בתחרות קדם אירוויזיון 1982 ולקדם באמצעותה את אחד הסינגלים מהתקליט.
לכתיבת השיר חברו שמרית אור, שכתבה את השיר "הללויה" – שהוצע לארזי לקראת פסטיבל הזמר והפזמון 1979 – והנרי ברטר, שהיה אז מוזיקאי בתחילת דרכו והתבלט כמלחין השיר "תפילה" בביצוע עפרה חזה.
"מוזיקה נשארת" היה השיר הראשון שהוצג בתחרות, ובסיומה זכה ב־67 נקודות, לעומת 72 נקודות שבהן זכה השיר "הורה" בביצוע אבי טולדנו. עם זאת, הופעתה הסוחפת של ארזי בתחרות הביאה להפיכת השיר ללהיט הסולו הראשון שלה.
כתיבת השיר > מצעד הפזמונים השנתי

לאחר 11 שבועות במצעד הפזמונים, מהם שבועיים בפסגה, במצעד הפזמונים העברי השנתי 1982 הגיע השיר למקום השמיני והיה השיר הראשון של ארזי כזמרת סולנית במצעדים השנתיים.
מבנה חברתי

מבנה חברתי הוא ביטוי נפוץ בסוציולוגיה ובעיקר בתאוריה חברתית – אך בכל זאת, אינו מוגדר או מומשג באופן ברור (ג'רי וג'רי, 1991).
המושג "מבנה חברתי", כאשר משתמשים בו באופן כללי, מתייחס לישויות או קבוצות בעלי יחסים ברורים אחד כלפי השני, לתבניות התנהגות יציבות יחסית ולמערכות יחסים בתוך מערכות חברתיות, או למוסדות חברתיים ונורמות הנהפכים למוטמעים בתוך מערכות חברתיות באופן בו הם מעצבים את התנהגותם של "האנשים הנמצאים בתוך אותן מערכות חברתיות.
ראיית המבנה החברתי כ"מערכות יחסים בין ישויות או קבוצות נפרדות" או כ"תבניות התנהגות סבילות ויציבות יחסית של מערכות יחסים" מדגישה את הרעיון האומר כי החברה מקובצת לקבוצות הקשורות אחת לשנייה מבנית או למערכות של חוקים בעלי פונקציות, משמעויות ומטרות שונות. דוגמה אחת למבנה חברתי היא הרעיון של "ריבוד חברתי", האומר כי החברה מופרדת לשכבות שונות בהתאם להבחנות חברתיות, כגון: מוצא אתני, גזע, מעמד ומגדר. יחס חברתי הניתן לאנשים ממבנים חברתיים שונים יכול להיות מובן על ידי התייחסות למקום הופעתם בשכבות החברתיות.
ראיית המבנה החברתי כ"מוסדות מוטמעים או נורמות המשנות את פעולותיהם של סוכנים חברתיים" היא חשובה, באשר דטרמיניזם מבני עשוי להתרחש כאשר פעולותיהם של אנשים וארגונים מכוונים חלקית על ידי המבנים הבסיסיים של המערכת החברתית. גישה זו הייתה חשובה בספרות האקדמאית עם עליית הסטרוקטורליזם, וכמו כן חשובה גם בהקשר הארגוני-מודרני, שכן מבנה הארגון עשוי לקבוע גם את גמישותו הארגונית, את מידת יכולתו להשתנות וגורמים רבים אחרים. בעקבות זאת, זהו נושא חשוב עבור נושא הניהול.
ניתן לראות במבנה חברתי כמרכיב יסוד חשוב במערכות חברתיות כדוגמת, המערכת הכלכלית, מערכת המשפט, המערכת הפוליטית, המערכת התרבותית ואחרים נוספים. משפחה, דת, חוק, כלכלה ומעמד – כולן מבנים חברתיים. המערכת החברתית היא מערכת-העל של אותם מערכות אשר מוטמעות במערכת החברתית.
היסטוריית רעיון המבנה החברתי

למבנה חברתי ישנה היסטוריה ארוכה במדעי החברה, ההולכת אחורה בזמן לדוגמה אל הפונקציונליזם של אישים כגון הרברט ספנסר, ניתוח מבנה המעמדות של קרל מרקס, או עבודתו של הסוציולוג הגרמני גיאורג זימל בן המאה ה-19 על מבנה חברתי כתבניות אבסטרקטיות המתפקדות הבסיס לאינטראקציה האנושית.
רעיון המבנה חברתי פותח רבות במאה ה-20. מרבית מהתרומות החשובות בתחום הגיעו מנקודת מבט סטרוקטורליסטית השואבת מהסטרוקטוריאליזם של קלוד לוי-שטראוס, מנקודות מבט פמיניסטיות או מרקסיסטיות, מנקודות מבט פונקציונליסטיות כגון אלו אשר פותחו על ידי טלקוט פרסונס ותומכיו, או ממבחר נקודות מבט מורכבת (בלאו, 1975; לופז וסקוט, 2000).
רעיון המבנה החברתי קשור אינטימית למספר רעיונות מרכזיים נוספים בתחום מדעי החברה, אשר בתוכם כלול גם יחסי מבנה וסוכנות.
הגדרות ורעיונות של מבנה חברתי

כפי שצוין לעיל, מבנה חברתי זוהה כ:
מערכת היחסים בין ישויות או קבוצות בין אחת לשנייה,
תבניות התנהגות מתמשכות בין המשתתפים במערכת חברתית,
נורמות ממוסדות או מסגרות קוגניטיביות המבנות את הפעולות של השחקנים במערכת החברתית.
לופז וסקוט (2000) הבחינו בין הגדרת "מבנה ממוסד" לבין "מבנה הקשרים", כאשר מבנה ממוסד הוא:
בעוד שבמבנה הקשרים...:
מבנה חברתי יכול להיות מחולק גם למבנה מיקרו ומבנה מאקרו. מבנה מיקרו הוא תבנית היחסים בין האלמנטים הבסיסיים של חיי חברה, אשר בשל גודלם אינם ניתנים לחלוקה, ואינם יכולים להיות חסרי מבנה חברתי משלהם (לדוגמה, תבנית יחסים בין אישיים בקבוצה המורכבת מאינדיבידואלים כאשר אין להם מבנה חברתי, או מבנה של ארגונים כתבנית ליחסים בין מעמדות חברתיים לבין תפקידים חברתיים כאשר לאותם תפקידים ומעמדות אין מבנה משלהם). מבנה מאקרו, אם כן, הוא סוג של מבנה מ"מדרגה שנייה", תבנית יחסים בין אובייקטים בעלי מבנה חברתי משלהם (לדוגמה, מבנה חברתי פוליטי הנמצא בין מפלגות פוליטיות שכן למפלגות פוליטיות יש מבנה חברתי משלהן). מספר סוגים מיוחדים של מבנים חברתיים שסוציולוגים מודרניים מפרידים מן השאר הם: מבני יחסים (במשפחה או מבנים דמויי משפחה גדולים יותר), מבני תקשורת (האופן בו מידע מועבר בתוך ארגונים) ומבנים סוציומטריים (מבנים של סימפתיה, אפטיה ואדישות בארגונים – נחקר בעבר על ידי ג'ייקוב ל. מוראנו).
סוציולוגים מפרידים גם בין:
מבנה נורמטיבי – תבנית היחסים במבנה נתון (ארגון) בין נורמות ומצבי פעולה של אנשים בעמדות חברתיות שונות.
מבנה אידיאלי – תבנית היחסים בין אמונות והשקפות של אנשים בעמדות חברתיות שונות.
מבנה אינטרסנטי – תבנית היחסים בין מטרות ורצונות של אנשים בעמדות חברתיות שונות.
מבנה אינטראקציה – אופני התקשרות בין אנשים בעמדות חברתיות שונות.
מקורות ואבולוציית המבנה החברתי

יש המאמינים כי מבנה חברתי מתפתח באופן טבעי, כלומר לא ייתכן מצב בו לא יהיה מבנה חברתי, בין אם ירצו בכך ובין אם לאו. יש הטוענים כי מבנה חברתי נגרם בעקבות צורכי המערכת, כגון הצורך בכוח עבודה, במעמד ניהולי, במעמד מקצועי ובמעמד צבאי, או בעקבות קונפליקטים בין קבוצות, למשל, תחרות בין מפלגות פוליטיות או בין האליטה לבין ההמון. אחרים מאמינים כי מבנה חברתי אינו תוצאה של תהליך טבעי, אלא הוא למעשה תוצאה של הבניה חברתית. המבנה החברתי עלול להיווצר בעקבות רצון האליטה לשמר את כוחם ומעמדם, או בעקבות השמת דגש על תחרותיות או שיתוף פעולה בידי מערכות כלכליות.
הסבר נוסף לאבולוציית המבנה החברתי ניתן על ידי הסברי מבנה וסוכנות אשר מאפשרים ניתוח מתוחכם לאבולוציה המשותפת של מבנה חברתי וסוכנות חברתית. תאוריות אלה שמות דגש על העצמאות המסוימת שיש לסוכנים המחוברתים, אשר פעולותיהם, מצד אחד, מתווכות על ידי המבנים הממוסדים הקיימים ועל ידי הציפיות הקיימות, אבל, מצד שני, עשויות להשפיע או לשנות את המבנים הממוסדים.
מבנה חברתי ככלי להסוואה סיסטמטית של דעות קדומות

גברים ונשים בעלי יכולות זהות, מקבלים, לעיתים, יחס שונה במקום עבודתם כתוצאה ממגדרם השונה. ישנה גם נטייה לייחס לאינדיבידואלים שונים יכולות מהותיות שונות בהתייחס למוצאם החברתי והאתני, ללא כל התייחסות ליכולותיהם האישיות האמיתיות. הבחנות חברתיות אלה נתפסות כסטריאוטיפים המבוססות על דעות קדומות. למרות זאת, הבדלים חברתיים אלו לעיתים לא מובחנים מאחר שהם נראים כתוצר של מבנים חברתיים ולא כתוצר של דעות קדומות.
מבנה במרקסיזם

המרקסיזם מבדיל בין "בסיס ממשי" שהוא הבסיס הכלכלי של יחסי הייצור בחברה, ובין "מבנה על" הנובע ממנו, שהוא התפיסות הפוליטיות, הדתיות, המשפטיות והתרבותיות השוררות בחברה המבוססת על הבסיס הממשי. בספרו "לביקורת הכלכלה המדינית" מסביר קרל מרקס את ההבדל: "יש תמיד להבחין בין ההפיכה החומרית – הנקבעת בנאמנות אשר למדע הטבע – בתנאי הייצור האקונומיים, ובין הצורות היוריסטיות, הפוליטיות, הדתיות, האמנותיות או הפילוסופיות, בקיצור: הצורות האידאולוגיות, שעל ידן בני אדם תופסים בתודעתם את הסכסוך הזה ונאבקים עליו עד כדי הכרעה".
על פי מרקס, אין למבנה העל השפעה על המציאות החומרית, והוא אך בסיס ליצירת תודעה כוזבת.
ראו גם

גישת הקונפליקט החברתי
מרקסיזם
נורמה
מבנה פוליטי
מודל חברתי
רשת חברתית
פונקציונליזם-סטרוקטורלי
מבנה וסוכנות
תאוריית המערכות
ערך (סוציולוגיה)
תאורטיקנים רלוונטיים:
אנתוני גידנס
אמיל דורקהיים
קרל מרקס
ג'ורג מרדוק
מקס ובר
רוברט ק. מרטון
לקריאה נוספת

Abercrombie, N., S. Hill and B. S. Turner (2000), 'Social structure' in "The Penguin Dictionary of Sociology", 4th edition, London: Penguin, pp. 326–327
Blau, P. M. (editor) (1975). "Approaches to the Study of Social Structure", New York: The Free Press A Division of Macmillan Publishing Co., Inc.
Jary, D. and J. Jary (editors). (1991). 'Social structure', in "The Harper Collins Dictionary of Sociology", New York: Harper Collins
Lopez, J. and J. Scott (2000), "Social Structure", Buckingham and Philadelphia: Open University Press
Porpora, D. V. (1987), "The Concept of Social Structure", New York, Wetport and London: Greenwood Press
Porpora, D. V. (1989). 'Four Concepts of Social Structure', "Journal for the Theory of Social Behaviour", 19 (2), pp. 195–211
Smelser, N. J. (1988). 'Social structure', in N. J. Smelser (editor), "The Handbook of Sociology", London: Sage, pp. 103–209
George Murdock (1949). "Social Structure". New York: MacMillan
הערות שוליים

↑  קרל מרקס, "הקפיטאל", הקדמה, (תרגום: צבי וויסלבסקי), תל אביב: הוצאת הקיבוץ המאוחד, 1953
| --- | --- |
בקרת זהויות :  NLI: 987007551151305171  BnF: cb11933328d (data)  GND: 4055898-8  LCCN: sh85124078  NKC: ph125815
מוטלה (בלארוס)

| --- | --- |

 מדינה:  בלארוס בלארוס
 מחוז:  ברסט (מחוז) ברסט
 ראיון:  איוואנאבה
 גובה:  280.4 מטרים
 אוכלוסייה:  ‏
  ‑ בעיירה:  3,674 (2019)
 קואורדינטות:  52°19′N 25°36′E﻿ / ﻿52.317°N 25.600°E﻿ / 52.317; 25.600
 אזור זמן:  UTC +1
  מפת מיקום  מפה מפורטת   (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהמוטלה(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהמוטלה(למפת מחוז ברסט רגילה) ברסט ברנוביץ' פינסק קוברין ברזה קרטוסקה  לוניניץ גרודנו מינסק ה ו מ ל  אוקראינה פוליןמוטלה(למפת מחוז ברסט מוגדלת) ברסט ברנוביץ' פינסק קוברין ברזה קרטוסקה  לוניניץ גרודנו מינסק ה ו מ ל  אוקראינה פוליןמוטלה  he tabBackground:;tabBorder:#aaa;defaultTab:0;
 
מוֹטֶלֶה (בבלארוסית: Моталь, מוטאל; ביידיש: מאָטעלע; ברוסית: Мотоль, מוטול) היא עיירה במחוז ברסט בבלארוס, השוכנת על נהר יַסֶלְדָה, באזור ביצות פריפייט, כ-30 ק"מ ממערב לעיר פינסק.
היסטוריה

עד לנפילת האימפריה הרוסית בשנת 1917 נכללה העיירה בתחום המושב, והשתייכה למחוז קוברין (Kobryn) שבפלך גרודנו (Grodno).
בין מלחמות העולם השתייכה העיירה לפולין, ונכללה באזור דרוהיצ'ין (Drahichyn) שבחבל (ווייוודה) פולסיה (Polesie).
בשנת 1937 נמנו במוטלה 4,297 תושבים, מהם 1,534 יהודים (ריינהרץ, 1987). מעיירה זו מוכר גם מוצאה של משפחת גרבוז הענפה, משפחת רבנים, חזנים ולאחר קום המדינה נתפרסמה גם בארץ. רבים מיהודי העיירה עברו להתגורר בפינסק, זאת בשל היותה של העיירה נידחת וענייה.
בעת השואה, בשנת 1942, נרצחו יהודי מוטלה, ובזה בא הקץ על קיומה של מוטלה כעיירה יהודית.
חיים ויצמן על העיירה

בספרו האוטוביוגרפי "מסה ומעש" מתאר ויצמן את העיירה:
עיירת מולדתי מוטול, ישבה - ואולי עודנה יושבת - על שפת נחל בחבל-הביצות הגדול התופס חלק גדול של מחוז מינסק ומחוזות סמוכים שברוסיה הלבנה; ארץ מישור, פתוחה, עגומה וחדגונית, אבל כמות שהיא בנהרותיה, יעריה ואגמיה, אין היא נטולת ציוריות... במרחב שמסביב, במאות ערים ועיירות, חיו יהודים כדרך שהיו לפני דורות רבים, איים מפוזרים בים של גויים.
אתר המוקדש לזכרונות יוצאי מוטלה

בסביבות שנת 2011 הקימו צאצאים של יוצאי משפחות גוטנסקי וולודבסקי, יוצאי מוטלה,אתר בשם "מוטלה שלי", הכולל סיפורים, תמונות וזכרונות מן העיירה.
ספרו של חיים צ'מרינסקי, עיירתי מוטלה

בהיותו על ערש דווי, חיבר חיים צ'מרינסקי, יליד מוטלה, ספר המתאר את החיים בעיירה ואת הטיפוסים השונים שהרכיבו את הפסיפס החברתי שלה. הספר יצא לראשונה ב-1922, וב-2022 פרסם ההיסטוריון דוד אסף מהדורה מחודשת ומוערת של הספר. בבלוג ההיסטורי שלו "עונג שבת (עונ"ש)" תיאר אסף מסע שערך למוטלה בעקבות חיים ויצמן.
יהודים בני מוטלה מפורסמים

חיים ויצמן (1874–1952),  נשיא ההסתדרות הציונית והנשיא הראשון של מדינת ישראל
דוד בלוך בלומנפלד ממנהיגי תנועת העבודה, ראש העיר תל אביב (1925–1927)
ד"ר דב ירדן, חוקר שירת ימי הביניים ומתמטיקאי
פרופ' עזריאל שוחט, היסטוריון
פרופ' יעקב לזבניק, פרופסור לרפואה באוניברסיטת תל אביב
הרב פרופ' שאול ליברמן, חתן פרס ישראל למדעי היהדות
חיים ישראלי, חתן פרס ישראל על תרומה מיוחדת לחברה ולמדינה לשנת 1988
הרב מלכיאל צבי הלוי טננבוים, מחבר שו"ת "דברי מלכיאל" ורב העיר לומז'ה
מינה ויצמן - מהרופאות הראשונות בארץ ישראל, רופאה מיילדת ב"הדסה" ירושלים
הרב שמעון יוז'וק, דיין ואב"ד
השופט דוד ברטוב, ראש לשכת הקשר נתיב
המנהל ישעיהו ברטוב, מקים בית הספר ברטוב ברעננה
ראו גם

תחום המושב
יהדות ליטא
יהדות פולין
שטעטל
היסטוריה של פולין
גזרות ת"ח ת"ט
שואת יהודי פולין
לקריאה נוספת

חיים ויצמן, מסה ומעש - זכרונות חייו של נשיא ישראל, הוצאת שוקן, 1954.
שמואל ירדן, ספורה של מוטלה, הוצאת המחבר, ירושלים תשל"ט.
אהרן לייב פוליק, חורבן מוטלה, הוצאת ועד יוצאי מוטלה בישראל, ירושלים 1956.
- יש גרסה אלקטרונית זמינה של תרגום הספר לאנגלית - ראו קישורים חיצוניים להלן -
חיים צ'מרינסקי, עיירתי מוטלה (עורך: דוד אסף), הוצאת המרכז לחקר תולדות יהודי פולין ותרבותם, האוניברסיטה העברית בירושלים, תשס"ב. (יצא לאור לראשונה ביידיש ברשומות 2, 1927, עמ' 5-124.)
יהודה ריינהרץ, חיים ויצמן: בדרך אל המנהיגות, ירושלים: הספרייה הציונית, תשמ"ז-1987.
אליעזר צ'מרינסקי, מוטלה שלי סיפור חייה והשמדתה, נתניה, תשנ"ח.
אנדרטה לזכר יהודי מוטלה שנספו בשואה, בבית הקברות בחולון
מייק ראת'רפורד

| --- | --- |

ראת'רפורד מנגן במנצ'סטר 2007
 לידה:  2 באוקטובר 1950 (בן 74) פורטסמות', המפשייר, אנגליה
 שם לידה:  מייקל ג'ון קליאוט קרופורד ראת'רפורד Michael John Cleote Crawford Rutherford
 מוקד פעילות:  הממלכה המאוחדת 
 תקופת הפעילות:  מ-1967
 מקום לימודים:  בית הספר צ'רטרהאוס 
 עיסוק:  מוזיקאי, כותב שירים
 סוגה:  רוק מתקדם, ארט רוק, פופ רוק, רוק קל
 שפה מועדפת:  אנגלית 
 כלי נגינה:  גיטרה בס, גיטרה, גיטרה חשמלית, זמרה, כלי מקלדת, צ'לו, תופים
 חברת תקליטים:  אטלנטיק רקורדס, וורנר מיוזיק גרופ
 שיתופי פעולה בולטים:  ג'נסיס, מייק והמכונאים, אדום 7
 http://www.genesis-music.com
 פרופיל ב-IMDb
 
מייקל ג'ון קליאוט קרופורד ראת'רפורד (באנגלית: Michael John Cleote Crawford Rutherford; נולד ב-2 באוקטובר 1950) הוא מוזיקאי אנגלי, אחד ממייסדי להקת "ג'נסיס". ראת'רפורד ועמיתו ללהקה טוני בנקס הם היחידים מחברי ההרכב המקורי שנותרו פעילים בג'נסיס עד היום.
בתחילת דרכו ניגן ראת'רפורד בגיטרת בס ושר קולות רקע בג'נסיס, וכמו כן ניגן בתפקידים של גיטרת ליווי לעיתים קרובות (לרוב העדיף להשתמש בגיטרת 12 מיתרים), לליווי נגני הגיטרה הראשיים של הלהקה אנתוני פיליפס וממשיכו סטיב האקט. לאחר עזיבתו של האקט ב-1977, לקח ראת'רפורד, בנוסף לשאר תפקידו בלהקה, את תפקיד נגן הגיטרה המוביל. ראת'רפורד הוא אחד מכותבי השירים העיקריים של ג'נסיס, והוא הוציא תחת ידיו רבים מלהיטי הלהקה, כגון: "Follow You Follow Me",‏ "Turn It On Again" ו-"Land of Confusion". ב-2010 נכלל, יחד עם שאר חברי הלהקה, בהיכל התהילה של הרוק אנד רול.
במקביל לעבודתו עם ג'נסיס, פרסם ראת'רפורד בתחילת שנות ה-80 שני אלבומי סולו. ב-1985 הקים את להקת "מייק והמכונאים", שרבים משיריה הצליחו להיכנס למקומות הראשונים במצעדי הפזמונים. עבודתו בלהקה זו זיכתה אותו בפרס אייבור נובלו שניתן לה על הסינגל "The Living Years" ב-1988. שיצא לאור אחר כך גם כחלק מאלבום מצליח באותו שם.
הערות שוליים

↑  הביוגרפיה של מייק ראת'רפורד, מתוך אתר WorldOfGenesis.com
↑  פרס שניתן מדי שנה בלונדון עבור כותבי שירים ומלחינים מצטיינים למן 1955. הפרס קרוי על שמו של אייבור נובלו, איש בידור בריטי ידוע בשנות ה-40 וה-50 של המאה ה-20.
↑  מייק ראת'רפורד, ביוגרפיה קצרה וסקירה של פעילותו במסגרת "מייק והמכונאים", מתוך אתר MostlyPink.net
↑  יורם בר, זקוק לאוברול - מייק והמכונאים, "שנות חיים"; הד־ ארצי, כל העיר, 20 בינואר 1989
| ג'נסיס |
| --- | --- | --- |
טוני בנקס • מייק ראת'רפורד • פיל קולינס
פיטר גבריאל • סטיב האקט • אנטוני פיליפס • ג'ון מיאהו • ג'ון סילבר • ריי וילסון
| אלבומי אולפן | From Genesis to Revelation • Trespass • Nursery Cryme • Foxtrot • Selling England by the Pound • The Lamb Lies Down on Broadway • A Trick of the Tail • Wind & Wuthering • ...And Then There Were Three... • Duke • Abacab • Genesis • Invisible Touch • We Can't Dance • Calling All Stations • Spot the Pigeon • 3 X 3 |  |
| אלבומי הופעה | Genesis Live • Seconds Out • Three Sides Live • Live/The Way We Walk, Volume One: The Shorts • Live/The Way We Walk, Volume Two: The Longs |  |
| אלבומי אוסף | Turn It On Again: The Hits • The Platinum Collection |  |
| סטים | Genesis Archive 1967-75 • Genesis Archive 2: 1976-1992 |  |
קטגוריה:ג'נסיס • פורטל:רוק • פורטל:פופ
| --- | --- |
בקרת זהויות :  PLWABN: 9810597412505606  BIBSYS: 5011576  BNE: XX1035669  BnF: cb13899299f (data)  GND: 134504925  ISNI: 0000 0001 1466 1406  LCCN: n86025757  MusicBrainz: 661288a1-6d34-46aa-900b-77d18aa82d21  NKC: js20030804002  NTA: 070414777  SNAC: w6jd4zv7  SUDOC: 167143573  Trove: 1193904  VIAF: 2657681   WorldCat (עם VIAF): 2657681
מדומע

| --- | --- |

 משנה:  מסכת תרומות, פרק ד',  משניות ז'–י"ג, פרק ה'
 משנה תורה:  הלכות תרומות, פרק י"ג - הלכות תרומות, פרק ט"ו
מדומע הוא תערובת של פירות תרומה בפירות אחרים שאינם תרומה (פירות חולין).
עבור מי שאינו כהן, תרומה נחשבת לאיסור אכילה. מפני חשיבותה של התרומה, חכמים קבעו שבמקרה בו התערבה תרומה עם שאר אוכלים מותרים מאותו הסוג, לא מספיק רוב של מזון היתר כנגד התרומה, וגם לא ביטול בשישים, אלא נדרש שיהיה בחולין פי 100 מכמות התרומה.
כשאין מאה בחולין כנגד התרומה

כאשר התערבה התרומה עם פחות ממאה כנגדה הכל נקרא מדומע ואסור באכילה. את המדומע ניתן למכור לכהן במחיר זול (מכיוון שהתערובת מותרת רק לכהנים שוויה פחות משווי פירות חולין מאותו הסוג) חוץ משווי מה שנפל, שכן הוא שייך לכהן. כאשר המאכלים המעורבבים אינם מאותו סוג, הכל נאסר רק אם התרומה נותנת טעם בשאר המאכלים. כל סוגי התרומה מצטרפים אחד עם השני ונחשבים כדבר אחד, לדוגמה: תמר מתרומה גדולה ותמר של ביכורים שהתערבו בתמרים אחרים, נדרשים מאתיים תמרים של חולין כדי לבטלם. טעם חומרה זו שהחמירו חכמים בתרומה, שהביטול הוא במאה, ולא בששים כמו איסורי אכילה אחרים, נלמד מתרומת מעשר שאף על פי שהיא רק אחד ממאה, היא אוסרת את כל התבואה עד שמפרישים אותה, ולכן בכל התרומות ישמר אותו היחס.
בביכורים ישנו דין מיוחד שכאשר התערבב הפרי בירושלים, גם אם יש פי מאה מהם באותו המאכל, הכל נאסר לזרים משום שעשאום חכמים כדבר שיש לו מתירין.